# Casa d'Arnas

Casa d'Arnas, Casedarnes o Casadarnas (Cazedarno en grafia mistralenca; Cazedarnes en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.
Los gentilicis son casadarnés -esa, casadarnòl -òla e benlèu casadarniè[i]r -iè[i]ra.

## Geografia
### Perimètre del territòri

Comunas confrontantas de Casadarnas :
| Pradas de Vernasòbre | | Cecenon |
| Pèirarua | | |
| Cebasan | Puègserguièr | Càsols de Besièrs |

## Toponimia

La prononciacion es [kaza'darnòʃ]. Las fòrmas ancianas son : mansus de Casa Darna, Poncius de Casa Darna en 1129-1186, masatico alto Casadarne, Casadane en 1205, de Casadarna en 1280, dictum de Caradarna en 1440, Casadarne en 1570, masaitge hault de Casadarne en 1594, Cazedarnes en 1643, Cazedarnes Succ., Cazedarnes Ht en 1770-72 (mapa de Cassini).
Segon Dauzat, lo nom es atestat en 936 : Carsumaium [mencion probablament tirada del marrit diccionari topografic d'Eugène Thomas], nom considerat coma escur par Dauzat. Lo passatge de Carsumaium a Casadarnas sembla malaisit. Segon Hamlin, Casadarnas ven de l'ancian occitan casa d'Arne, amb lo nom germanic d'òme Arne < Arno (M.T. Morlet).
Autra fòrma orala : [kazo'dar-nes] (Camps 1985), amb [o] et [e] mejans).

## Istòria

La comuna se creèt en 1850, a partir del territòri de Cecenon.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Thierry Cazals | PS | foncionari |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sanch Inhan; es ara del canton de Sant Ponç de Tomièiras.

## Demografia

modificar « persona »  v · d · m 
Evolucion demografica Populacion comunala actuala (2013): 575, totala: 586 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | | - | 350 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 365 | 362 | 392 | 379 | 451 | 468 | 479 | 502 | 480 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 533 | 523 | 502 | 440 | 475 | 470 | 457 | 387 | 386 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 389 | 353 | 284 | 300 | 329 | 394 | 433 | 474 | 499 507 |
| 2009 | 2010 |
| 524 532 | 534 542 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 604 abitants e la densitat èra de 51,89 ab/km².

## Personalitats ligadas amb la comuna

* Clardeluna (1898 - 1972) de son nom vertadièr Joana Bartés (poeta,autora)

## Veire tanben

* Comunas d'Erau

## Nòtas e referéncias

* ↑ https://www.oocities.org/toponimiaoccitana/34c.html
* 1 2 3 https://books.google.com/books?newbks=1&newbks_redir=0&id=YL0iAQAAIAAJ&focus=searchwithinvolume&q=Cazedarnes
* ↑ https://books.google.com/books?id=6RsiKl5wNr4C&pg=PA510&dq=%22Cazedarnes%22+and+felibrige&hl=en&newbks=1&newbks_redir=0&sa=X&ved=2ahUKEwiV6Zfxoqr4AhXMoY4IHU4BD0oQ6AF6BAgHEAI#v=onepage&q=%22Cazedarnes%22%20and%20felibrige&f=false
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 98
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 158
* ↑ https://www.etudesheraultaises.fr/wp-content/uploads/ael-art-2006-30-11-nouvelles-observations-toponymie-herault-frank-hamlin.pdf
* ↑ http://cassini.ehess.fr/cassini/fr/html/fiche.php?select_resultat=7352
* Portal de Lengadòc